text: Li siers Diu est en Alis remansus:
   Dis et siet ans s’i est si maintenus
   Ke en ses piés nen ot solers viestus,
   Ne nus iviers n’i est si fors keus
   Ke au mostier ne soit anchois venus
   Ke li provoires soit de sen lit issus
   Ne de matines li premiers cous ferus.
   Ne se fait pas emparlés ne agus,
   Ains est taisans con s’il estoit tos mus,
   Et del diable s'est si escombatus
   K'ainc ne pot iestre por lui si convaincus
   Ke uns sos mos soit de se boce issus.
  